
SØGER  LÆRDOM  VED  LÆSNING  OG  VED  TRO 


NUMMER    14 


15.  JULI  1928 


77.  AARGANG 


PIONEER  DAG. 

(James  E.  Talmage,  »Millenial  Star«.) 

I  30  eller  40  Aar  efter  Begivenhederne  i  1847  har  den  24. 
Juli  været  fejret  som  en  Glædens-  og  Taknemmelighedsdag 
af  de  Sidste  Dages  Hellige,  men  saa  at  sige  kun  af  dem  alene. 
Nu  er  det  en  Dag,  der  er  fejret  overalt  i  Klippebjergenes  Sta- 
ter og  endda  vestpaa  til  Stillehavskysterne  af  De  Forenede 
Stater  —  det  storslaaede  Resultat  af  det  Arbejde,  der  var  paa- 
begyndt paa  den  Dag  i  1847,  er  bleven  almindelig  anerkendt 
at  være  af  stor  Betydning  for  baade  Stat  og  Nation.  Yderligere 
er  den  fejret  paa  en  passende  Maade  af  de  fjerne  og  afsides 
Grene  af  Kirken  Verden  over. 

»Pioneer  Dag«  er  den  kaldet.  Paa  den  Dag  udsendtes  den 
første  Pioneer-Skare,  under  Brigham  Youngs  guddommelige 
Ledelse,  fra  Bjergpassene  i  Wasatch-Bjergene  for  at  bosætte 
sig  i  den  store  Saltsødal.  For  mere  end  1000  engelske  Mil 
havde  en  Skare  paa  omkring  147  Personer  draget  igennem 
Prærie  og  Højland  —  skiftevis  klatrende  opad  og  nedad, 
vadende    over    rivende    Strømme,    betrædende    dybe    Bjerg- 

kløfter,  indtil  de  skuede  ned  over  Dalen,  der  skulde  være 
deres  blivende  Hjem. 

Efter  ca.  tre  Maaneders  Forløb  naaede  Pioneer-Skaren 
Saltsødalen,  og  ved  det  første  Blik  paa  Stedet  erklærede 
Brigliam  Young  det  for  at  være  Pladsen,  hvor  de  skulde  blive, 
og  Indsamlingsstedet  for  de  Hellige.  Men  hvad  indbydende 
var  der  ved  denne  Ørken,  der  laa  udbredt  for  dem  som  en 
nrøgtig,  tør  Flade,  bar  og  uden  Løfter  for  Fremtiden  —  og 
tom,  naar  undtages  den  storslaaede  Pragt  i  Naturen.  Fra 
Punkter  paa  Wasatch-Bjergene  Øst  for  Dalen  kunde  Kolo- 
nisterne skue  ud  over  et  Landskab  af  en  dragende  og  stor- 
slaaet  Skønhed,  der  ikke  kunde  beskrives.  Med  Undren  og 
blandede  Følelser  saa  de  den  golde  Dal  omkranset  af  Bjerge 
som  et  virkeligt  Basin,  og  endnu  paa  de  laveste  Steder  dæk- 
ket af  grumset  Salt  fra  den  store  Indsø,  der  engang  fyldte 
hele  Dalen.  Senere  Undersøgelser  viste,  at  den  eksisterende 
Sø  var  saa  saltholdig,  at  Fjerdedelen  af  dens  Indhold  var  Salt. 

Ingen  grønne  Enge,  ikke  et  nævneværdigt  Træ  og  næppe 
et  Stykke  med  Grønt  fandtes  der.  Den  graa  Salviebusk  dæk- 
kede Dalen  og  Bjergsiderne,  afvekslende  med  en  Slags  Eg  og 
Kvæstrod  her  og  der,  medens  vilde  Soldrager  laante  et  g>l- 
dent  Skær  til  Landskabet  og  fremhævede  dets  skarpe  Kon- 
traster. Mod  Vest  laa  den  store  Indsø  i  sin  store,  øde  Skøn- 
hed, og  fra  dette  blaanende  Øde  knejste  mørke  Klipper  som 
bratte  Øer;  og  omkring  Kysterne  af  Amerikas  Døde  Hav  var 
saltagtige  Flader  bedækket  af  glitrende  Saltkrystaller  —  alt 
vidnende  om  den  brændende  Hede  og  tørstige  Atmosfære  i 
denne  tørre  Region.  Smaa  Strømme,  der  med  rivende  Hast 
udlob  fra  de  snedækte  Bjerge  mod  Søen,  blev  opslugt  af  det 
tørre  Sand,  før  deres  Maal  var  naaet,  medens  nogle  faa 
naaede  deres  Udløb  og  hjalp  til  at  vedligeholde  Vandforraa- 
det  i  Søen. 

Et  saadant  Øde  var  det  Syn,  der  mødte  Pioneer-Skaren. 
Kunde  det  være  muligt,  at  dette  var  deres  forjættede  Land. 
Det  var  det  samme  Sted,  som  Bridger,  Spejder-Veteran  og 

frygtesløs  Forsker,  havde  omtalt,  da  han  tilbod  1000  Dollars 
for  den  første  Bushel  (ca.  1  Skæppe)  Hvede,  der  avledes  paa 
Stedet.  Med  et  saadant  Kanaan  udbredt  foran  dem  er  det  til- 
giveligt, hvis  nogle  af  Selskabet  sukkede  i  Længsel,  naar 
Tankerne  gik  tilbage  til  Kødgryderne  i  det  Ægypten,  de  havde 
forladt,  eller  ønskede  at  gaa  videre  for  at  søge  et  bedre  Hvile- 
sted. To  af  de  tre  Kvinder,  der  havde  ledsaget  deres  Mænd 
paa  Rejsen,  var  meget  nedslaaede.  »Svag,  udslidt  og  træt,  som 
jeg  er,«  sagde  en  af  disse  heroiske  Kvinder,  »vilde  jeg  hellere 
vedblive  et  andet  Tusind  Mil  end  blive  her.«  Men  deres  Le- 
ders Røst  var  hørt.  I  en  Tone  af  Haab,  Opmuntring  og  Be- 
slutsomhed udtalte  Brigham  Young:  »Dette  er  Stedet«. 

Med  en  Profets  Evne  saa  han  som  i  et  Syn,  hvad  der  vilde 
ske.  Ikke  for  et  Øjeblik  tvivlede  han  paa  Fremtiden.  Han  saa 
Smaahytter  og  Villaer,  Byer  og  Stæder  sprede  sig  over  denne 
og  de  nærmeste  Dale,  og  den  skønneste  af  dem  alle  —  en  By, 
hvis  Skønhed  og  Beliggenhed  og  Rigdomskilder  skulde  blive 
kendt  over  den  ganske  Verden,  skulde  opvokse  paa  dette  ode 
Sted  i  den  brændende  Ørken,  der  nu  laa  udbredt  foran  ham, 
nær  de  salte  Kyster  af  den  store  Vandørken.  Her  i  den  ameri- 
kanske Ørken  skulde  Herrens  Hus  bygges  tilligemed  andre 
Templer  i  Dalene  udenfor  hans  Horisonts  Rækkevidde. 

I  Lobet  af  nogle  faa  Timer  efter  deres  Ankomst  havde  disse 
Fortropper  paa  Bredderne  af  City  Greek  (Bystrommen)  — 
den  Bjergstrom,  der  i  Dag  giver  Salt  Lake  City  en  Del  af  dens 
Vandforsyning  —  sat  Ploven  i  Arbejde;  men  den  haardbagte 
Jord,  der  aldrig  for  havde  været  forstyrret  af  Menneskers  Be- 
stæbelser  paa  at  dyrke  den,  vilde  ikke  give  efter  for  Plov- 
jernet. En  Dæmning  blev  bygget  over  Strømmen,  og  Vandet 
ledt  ud  over  den  lille  Plet,  der  var  blevet  valgt  til  den  første 
Mark.  Plantesæsonen  var  næsten  forbi,  saa  ikke  en  Dag  kunde 
der  spildes.  Kartofler  blev  lagt  og  Sæd  saaet,  og  derefter  blev 
Landet  igen  overrislet. 

Saaledes  var  Begyndelsen  til  deres  Overrislings-System  i 
Ørkenen,   der   siden   har   været   sammenknyttet   med   Land- 

brugsarealerne,  som  »Mormon«-Kolonisterne  i  det  ode  Vesten 
besad  —  et  System,  der  under  Forsynets  Velsignelse  har  vist 
sig  at  være  den  magiske  Berøring,  der  forandrede  de  ode  Ste- 
der til  rige  Marker  og  skønne  Haver.  Dette  System  er  nu, 
efter  mange  Aars  heldige  Efterstræbelser,  anerkendt  af  Na- 
tionens vise  og  store  Mænd  for  at  være  den  eneste  praktiske 
Maade,  hvorpaa  de  store,  øde  Arealer,  der  endnu  findes  i 
Vesten,  kan  kultiveres. 

Paa  den  24.  Juli  1847  ankom  Hovedparten  af  Pioneer- 
Skaren  til  Dalen,  og  den  Dag  i  Aaret  er  erklæret  en  Hellig- 
dag i  Staten  Utah.  Fra  den  Tid  til  det  nuværende  Tids- 
punkt har  Emigrantstrommen  til  disse  Dale  aldrig  ophørt. 


HERREN  HAR  TALT. 

Richard  L.  Evans. 

Mormonismens  Budskab  til  Verden  er  dette:  Herren  har 
igen  talt  til  Mennesket  og  genoprettet  sin  Kirke  med  det  hel- 
lige Præstedømme  paa  Jorden.  Han  har  paany  bekræftet 
Evangeliets  første  Principer,  som  Jesus  Kristus  gav  i  en  anden 
Husholdning.  Han  har  udsendt  sine  Tjenere  med  guddomme- 
lig Fuldmagt  til  at  forkynde  disse  Principer. 

Herren  har  talt  —  et  Faktum,  der  møder  en  bitter  Protest 
fra  Ledere  og  Meningsfæller  af  Sekter  og  Partier  i  den  kristne 
Verden.  Der  er  mange,  der  vil  følge  og  anerkende  den  saa- 
kaldte  »Mormon«-Filosofi  i  alle  Punkter  undtagen  nye  Aaben- 
baringer  —  der  standser  de,  protesterer  og  trækker  sig  tilbage. 
Lige  meget  om  Menneskene  haaner  dette,  det  er  dog  Kilden, 
gennem  hvilken  vi  har  faaet  Kundskaben  om  Hensigten  med 
Livet,  Frelse  og  Ophøjelse. 

Hvorfor  Verden  føler  saaledes  overfor  dette  Punkt,  kan 
nemt  forklares.  Det  er  sandt,  at  Herren  talte  gennem  Profeter 
for  at  vejlede  Folket  i  gamle  Tider.  Det  er  sandt,  at  Ordet  og 
Aanden  i  hele  Skriften  vidner  om  fortsat  Aabenbaring;  men 
gennem  Aarhundreder  har  Gejstligheden  forkyndt,  at  Himlen 

var  lukket,  og  de  har  fornægtet  Gud  Retten,  om  ikke  Magten, 
til  at  tale  som  forhen. 

I  Modstrid  med  den  almindelige  Opfattelse  kommer  Paa- 
standen  fra  Josef  Smith,  hans  Efterfølgere  og  fra  Kirkens 
Medlemmer,  at  Herren  har  talt  igen,  og  dette  er  den  direkte 
Aarsag  til  den  Forfølgelse  og  Modstand,  som  Jesu  Kristi  Kirke 
har  været  Genstand  for  i  denne  Husholdning. 

Forend  Kirkens  Ordinancer,  Handlinger  og  Lærdomme  var 
aabenbaret,  blev  Josef  Smith  som  fjortenaars  Dreng  forfulgt 
af  en  forbitret  Gejstlighed  og  Lægprædikanter  fra  de  forskel- 
lige religiøse  Partier,  fordi  han  til  Stadighed  bar  Vidnesbyrd 
om  en  herlig  Sandhed  —  han  havde  set  og  hørt  Herren. 

Hvis  det  var  muligt  eller  ønskeligt  at  bortkaste  af  vore  Lær- 
domme og  Handlinger  alt  det,  som  Verden  har  at  indvende 
mod  os,  med  Undtagelse  af  det  evige  og  efter  Skriften  beviste 
Princip  om  fortsat  Aabenbaring,  da  vilde  Kristi  Kirke  i  denne 
Husholdning  —  som  i  den  forrige  —  alligevel  blive  Genstand 
for  Spot,  Nag  og  Had. 

Direkte  Aabenbaring  fra  Gud  er  det  evige  Princip,  der  ad- 
skiller Jesu  Kristi  Kirke  af  Sidste  Dages  Hellige  fra  alle  andre 
religiøse  Organisationer.  Det  er  Grundvolden  til  Guds  Kirke 
paa  Jorden,  og  det  giver  os  en  Forsikring  om  endelig  Triumf. 
Herren  har  talt. 


DEN  DANSKE  MISSION. 

ANKOMST  OG  BESKIKKELSE. 
Den  27.  Juni  ankom  Ældste  Juel  LeRoy  Andreasen  til  Kø- 
benhavn med  Dampskibet  »United  States«  og  er  beskikket  til 
Aalborg  Distrikt.  Vi  byder  Ældste  Andreasen  hjertelig  vel- 
kommen til  den  Danske  Mission. 

MISSIONENS  VIRKSOMHED. 
Statistisk  Rapport  for  den  Danske  Missions  Virksomhed  i 
de  seks  Maaneder,  sluttende  den  25.  Juni  1928,  sammenlignet 
med  den  samme  Periode  1927. 

1928:  1927: 

Antal  Missionærer  28  29 

døbte   53  44 

Skrifter  uddelt 104607  99494 

Hæfter  uddelt  4270  5321 

Mormons  Boger  omsat 237  110 

andre  Boger  omsat 139  152 

evangeliske  Samtaler  6972  6606 

Børn  velsignet 4  13 

udelukket  3  2 

døde  5  4 


EN  ADVARSEL. 

Vi  vil  atter  gøre  Missionærerne  og  alle  Kirkens  Medlemmer 

opmærksomme  paa  ikke  at  modtage  nogen  som  Medlem  af 

Jesu  Kristi  Kirke  af  Sidste  Dages  Hellige,  medmindre  de  er 

forsynede  med  tilstrækkelige  Beviser  paa  deres  Medlemsskab, 

da  flere  under  Paaskud  af  at  være  Medlem  af  Kirken  har 

laant  Penge  og  andre  Genstande  fra  Søskende  og  Missionærer 

og  tillige  misbrugt  deres  Tillid  paa  forskellige  andre  Maader. 

Lad  os  erindre  dette.  Joseph  L.  Petersen, 

Missionspræsident. 

DAAB  I  HADERSLEV. 
I  Juni  Maaned  blev  i  Haderslev  Gren  fem  Medlemmer  ind- 
lemmet i  Kirken  ved  Daab.  Haderslev  er  en  af  de  Grene,  der 
blev  oprettet  for  ca.  20  Maaneder  siden  i  Sønderjylland,  og 
hvor  der  siden  har  været  Missiona^rer  stationeret,  der  med  en 
utrættelig  Flid  og  Bøn  til  Herren  har  virket  for  Forfremmel- 
sen af  Herrens  Sag.  De  Missionærer,  der  først  var  sendt  til 
denne  By,  mødte  megen  Modstand  fra  mange  Sider,  og  det 
første  Aar  syntes  næsten  frugtesløst.  Ikke  destomindre  ved- 
blev Missionærerne  med  Iver  og  Trofasthed  at  virke,  og  lidt 
efter  lidt  vandt  de  Indpas  i  forskellige  Hjem,  saaledes  at  der 
i  Begyndelsen  af  Aaret  blev  indlemmet  ved  Daab  de  forste 

tre  som  Medlemmer  af  Kirken  og  nu  i  Juni  Maaned  yderligere 
fem,  og  der  er  en  Del  endnu,  der  undersøger  Evangeliet. 

De  tre  første  Daabshandlinger  blev  udført  af  Missionæ- 
rerne L.  Aage  Kjølby  og  Sylvester  Muir,  der  den  Gang  vir- 
kede i  Haderslev,  medens  de  fem  sidste  udførtes  i  Fjorden 
af  Missionærerne  Richard  T.  Andersen  og  Robert  L.  Erick- 
son,  der  nu  virker  i  denne  Gren. 

I  tidligere  Dage,  da  denne  Del  af  Danmark  tilhørte  Tysk- 
land, forsøgtes  det  adskillige  Gange  at  aabne  Evangeliets  Døre 
her,  men  uden  Resultat,  da  Folket  var  meget  bitre  og  uvenlige 
overfor  Missionærerne,  og  vi  føler  derfor  Taknemmelighed  til 
Herren  over,  at  det  denne  Gang  er  lykkedes  at  finde  Mænd  og 
Kvinder,  der  er  ærlige  og  oprigtige  nok  til  at  annamme  Sand- 
heden, p/i  j 


MERE  LYS  OG  SANDHED  NØDVENDIG. 

(H.  I.  i  »Liahona«.) 

Nogle  Mennesker  kan  ikke  forstaa,  hvorfor  Jesu  Krist  Kirke 
af  Sidste  Dages  Hellige  sender  deres  Missionærer  ud  for  at 
virke  iblandt  Folk,  der  gor  Krav  paa  at  være  Kristne.  De 
jødiske  Sekter  rettede  Sporgsmaal  af  samme  Karakter,  da 
Kristus  og  hans  Apostle  virkede  iblandt  dem  og  forkyndte  Ri- 
gets Evangelium.  De  havde  den  hellige  Skrift  —  Moses  og 
Profeterne  —  som  de  ofte  læste  i  deres  Synagoger,  og  de  kunde 
ikke  se  Nødvendigheden  af  yderligere  Aabenbaring  fra  Him- 
len. De  troede,  at  hvis  de  antog  mere  end  det,  de  havde,  van- 
æredes de  gamle  Profeter,  hvis  Lærdomme  de  var  oplærte  i 
at  ære  og  adlyde.  Denne  fejlagtige  Tro  bidrog  meget  til,  at 
Størstedelen  af  den  jødiske  Befolkning  forkastede  Guds  Søns 
og  ligeledes  hans  bemyndigede  Tjeneres  Vidnesbyrd,  og  det 
ledte  til  de  tragiske  Begivenheder,  der  fulgte  efter. 

De  moderne  Kristne  fortæller  os,  at  de  har  deres  Bibel, 
deres  Lærde,  deres  Gejstlige,  deres  Kirker,  deres  Reformatorer, 
deres  Missioner,  og  at  de  behøver  ikke  mere.  Til  Trods  for,  at 
de  besidder  alt  dette  og  udtaler  deres  absolute  Tillid  til  deres 

Ledere,  finder  vi,  at  de  adskiller  sig  meget  fra  hverandre  — 
endog  med  Hensyn  til  Grundprinciperne  i  den  kristne  Tro. 
Der  er  delte  Meninger  om  Udlæggelsen  af  den  hellige  Skrift, 
fordi  der  ingen  officiel  eller  autoritetsmæssig  Rost  er  til  at 
erklære  Herrens  sande  Vej  og  bringe  dem  til  Enighed  i  Troen. 
I  Lighed  med  de  jødiske  Sekter  i  gamle  Dage  har  de  Guds 
Aabenbaringer  fra  fordums  Tid  at  klynge  sig  til  sammen  med 
en  Del  nedarvede  Traditioner;  men  det  er  tydeligt,  at  de  ikke 
besidder  den  Helligaand,  som  Frelseren  lovede  skulde  lede 
Kirken  i  al  Sandhed,  fordi  at  Forvirring  og  Uenighed  gor  sig 
gældende  iblandt  dem. 

At  saadanne  Tilstande  skulde  findes  paa  Jorden  i  de  sidste 
Dage,  er  bleven  forudsagt  af  inspirerede  Apostle  og  Profeter, 
og  deres  Vidnesbyrd  findes  i  den  hellige  Bog,  som  den  kristne 
Verden  anerkender.  At  et  Frafald  fra  den  sande  Tro  skulde 
finde  Sted  er  tydeligt  forudsagt,  og  ligeledes  at  Evangeliet  i 
dets  Fylde  skulde  gengives  i  de  sidste  Dage. 

Profetier  er  bleven  opfyldte,  og  Gud  har  aabenbaret  sig 
igen  til  Menneskene  paa  Jorden.  Hovedpunktet  i  det  Budskab, 
som  Jesu  Kristi  Kirke  af  Sidste  Dages  Helliges  Missionærer 
bærer,  er,  at  det  sande  Evangelium  er  bleven  gengivet  til  Jor- 
den i  dets  Fylde.  I  Modstrid  med  den  almindelige  Opfattelse 
har  den  genoprettede  Kirke  intet  nyt  Evangelium  at  give 
Verden.  Der  er  kun  ét  sandt  Evangelium,  og  det  er  passende 
omtalt  i  Skriften  som  »det  evige  Evangelium«.  Det  omfatter 
alle  de  Sandheder,  der  før  har  været  aabenbaret  fra  Gud  til 
Menneskene  paa  Jorden  —  i  en  større  Fylde  end  for,  for  Guds 
Værk  er  fremadskridende. 

Guds  Aabenbaringer  til  hans  Kirke  i  disse  de  sidste  Dage 
giver  os  en  klar  Fremstilling  af  de  samme  Lærdomme,  som 
den  kristne  Verden  er  uenige  om.  Sandheden  om  Guds  Per- 
sonlighed og  Menneskets  Slægtskabsforhold  til  Guddommen 
er  aabenbaret.  Jesus  Kristus  som  Guds  Søn  og  det  Faktum, 
at  hans  forsonende  Død  forløste  Verden,  er  tilfulde  stadfæstet 
—  og  ligeledes  paa  hvilke  Betingelser  dette  store  Offer  om- 

fatter  Frelse  for  hele  Menneskeslægten.  Spørgsmaalet  om  de 
Ugudeliges  Straf  og  de  Retfærdiges  Løn  er  fuldt  ud  besvaret 
i  de  Aabenbaringer,  Gud  har  givet  os  gennem  hans  inspi- 
rerede Profeter  i  disse  de  sidste  Dage.  Den  sande  Form  for 
Kirkens  Styrelse  er  aabenbaret  og  ligeledes  Pligterne,  der 
paahviler  de  forskellige  Embeder.  Grunden,  hvorfor  Evan- 
geliets Gaver  og  Velsignelser  ikke  findes  som  forhen,  er  ogsaa 
tydeligt  vist. 

Disse  og  mange  andre  Spørgsmaal  angaaende  Evangeliets 
frelsende  Plan  er  besvaret  fuldt  ud  tilfredsstillende  i  Guds 
Aabenbaringer  til  Jorden  i  disse  de  sidste  Dage.  Der  er  en  al- 
mindelig Tørst  i  den  kristne  Verden  efter  paalidelig  Kund- 
skab om  disse  vigtige  Sporgsmaal,  og  ingen  af  de  moderne, 
kristne  Kirker  har  været  i  Stand  iil  at  give  dem  det  fornødne 
Lys.  At  denne  Tilstand  eksisterer  kan  ikke  benægtes,  Derfor 
er  der  en  uendelig  Mark  og  stor  Trang  til  den  genoprettede 
Kirkes  Missionærers  Virksomhed  —  endog  imellem  de  saa- 
kaldte  Kristne. 


KAFFE,  TOBAK  OG  ALKOHOL. 

Kaffemisbruget  er  i  særlig  hoj  Grad  forkastelig  for  Børn. 
Ved  en  Undersøgelse  for  nogle  Aar  siden  angaaende  Kaffe- 
forbruget  blandt  Skolebørn  kom  man  til  følgende  op- 
muntrende Resultat,  at  53  pCt.  af  Skolebørnene  nød  Kaffe 
som  deres  første  Morgenmaaltid  —  med  eller  uden  Tilsæt- 
ning; 47  pCt.  nød  den  to  Gange  om  Dagen  og  17  pCt.  tre  eller 
flere  Gange  daglig. 

Tobaksforbruget,  i  Særdeleshed  Cigaretrygning,  har  grebet 
stærkt  om  sig  i  vore  Dage.  Hvad  der  i  Særdeleshed  bidrager 
hertil  er  Biografen.  Helten  eller  Heltinden  i  Filmen  optræder 
ofte  rygende,  og  den  Indflydelse,  dette  har  paa  Tilskuerne, 
kan  næppe  overvurderes.  Tobaksmisbruget  anretter  paa  de 
enkelte  Individer  ret  alvorlig  Skade  paa  saavel  Fordøjelses- 
organerne  som  Hjertet,  Blodet  og  Nerverne. 

Alkoholmisbrugets  Skade  burde  staa  klart  for  enhver  paa 
Grundlag  af  alle  de  Oplysninger,  man  har  tilvejebragt  om 
denne  Sag.  Sygdomme  paa  Hjerte,  Hjerne  og  Nervesystem 
bliver  ofte  saavel  Drankerens  som  Afkommets  sørgelige  Lod. 

Uddrag  af  Svenska  Folkekalendern. 


HVORLEDES  OPNAAR  JEG  EN  HØJ 
ALDERDOM. 

En  parisisk  Læge  har  i  et  fransk  Tidsskrift  opstillet  ni 
Punkter,  hvorved  Mennesket  ved  at  følge  dem  —  naturligvis 
fraset  Ulykkestilfælde  —  skulde  kunne  opnaa  en  høj  og  frisk 
Alderdom. 

1.  Indaande  frisk  Luft  baade  Dag  og  Nat. 

2.  Skaf  dig  hver  Dag  Motion  i  den  friske  Luft  —  enten  ved 
en  Spadseretur  eller  Arbejde. 

3.  Spis  og  drik  maadeligt  og  enkelt.  Nyd  Vand,  Mælk  og 
Frugt  og  afholdt  dig  fra  alkoholiske  Drikke. 

4.  Styrk  dig  ved  daglige,  kolde  Styrtebade  og  tag  et  varmt 
Bad  en  Gang  om  Ugen. 

5.  Gaa  hverken  for  varmt  eller  for  tyndt  klædt. 

6.  Bo  i  et  stort,  rummeligt  Hus. 

7.  Udfør  bestemt,  regelmæssigt  Arbejde. 

8.  Søg  ikke  Adspredelse  efter  Arbejdet  i  ophidsende  For- 
nøjelser. Friheden  tilhører  Familien.  Anvend  Natten  til 
Søvn. 

9.  Forædle  dit  Liv  gennem  gode  Gerninger. 

»Nordstjernan«. 


VEJEN  TIL  FRELSE. 

En  Mand  kan  maaske  have  en  udmanket  Skoleuddannelse 
og  endda  ikke  være  paa  Vej  til  Frelse.  Det  har  intet  at  sige, 
hvis  en  Mand  er  bekendt  med  de  forskellige  Principer  i  Vi- 

denskab,  Historie,  Litteratur  og  alle  andre  Grene  i  Uddannel- 
sen, der  er  lært  i  Landets  Skoler  —  disse  Sandheder  vil  ikke 
frelse  ham  i  Guds  Rige.  Han  maa  i  sit  Hjerte  have  Aanden 
af  Tro  paa  Jesu  Kristi  Mission;  han  maa  forstaa  Omvendel- 
sens Princip;  han  maa  forstaa  det  Princip,  ved  hvilket  Syn- 
dernes Forladelse  opnaas,  hvilket  er  Daab  ved  Neddyppelse 
af  en,  der  har  Myndighed  dertil.  Kendsgerningen  er,  at  han 
maa  forstaa  alle  Evangeliets  første  Principer  og  adlyde  dem. 
Disse  Sandheder  er  Grundvolden  til  Frelse.  Hvis  en  Mand 
ikke  har  efterkommet  disse  Principer  og  modtaget  den  Hel- 
ligaands  Gave  ved  Haandspaalæggelse  og  derved  faaet  Ind- 
pas til  Guds  Rige,  er  han  ikke  paa  Vej  til  Frelse  —  lige  meget 
hvad  anden  Kundskab  han  har.  De  store  Lærdomme,  han 
kan  modtage  i  Verden,  vil  ikke  frelse  ham. 

Joseph  Fielding  Smith. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  208.) 

En  levende  Jord.  At  Jorden  som  et  Hele  er  en  levende  Or- 
ganisme, lader  nu  til  at  være  nogenlunde  godtgjort.  Den  havde 
en  Begyndelse,  den  vil  billedlig  talt  dø  eller  blive  forvandlet; 
og  efter  dens  Renselse  vil  den  som  en  opstanden  Organisme 
triumferende  opnaa  en  større  Herlighed.  Selv  Daabens  Sym- 
bolik blev  Jorden  delagtig  i,  Syndflodens  Vande  oversvøm- 
mede den.  Dette  Sindbillede  maa  simpelthen  betyde,  at  Jor- 
den saa  vel  som  alt,  der  findes  paa  eller  henhører  til  den,  er 
underkastet  den  store  fundamentale  Plan,  der  drejer  sig  om 
Jesu  Kristi  Forsoning. 

Jorden  som  en  Organisme  udfører  sit  Arbejde  fuldstændig 
tilfredsstillende.  Den  er  uden  Synd.  »Jorden  efterkommer  et 
celestialt  Riges  Lov;  thi  den  opfylder  Maalet  for  sin  Skabelse 
og  overtræder  ikke  Loven.  Derfor  skal  den  vorde  levendegjort 

igen  og  udholde  den  Kraft,  hvorved  den  blev  levendegjort,  og 
de  Retfærdige  skulle  arve  den«.  Dersom  Jorden  er  en  levende 
Organisme,  lader  det  til  at  være  aldeles  sandsynligt,  at  alt,  der 
eksisterer  paa  den,  er  i  større  eller  mindre  Grad  i  Besiddelse 
af  Intelligens. 

De  lavere  Dyr.  De  lavere  Dyr  blev  skabt  ved  Guds  Magt. 
Alt,  han  har  skabt,  er  først  bleven  aandelig,  derefter  kødelig 
skabt.  Endelig  vender  alt  tilbage  til  det  aandelige  Liv.  Dyr 
blev  altsaa  aandelig  skabt,  førend  et  kødeligt  Legeme  blev 
dem  givet.  Dersom  den  her  fremsatte  Lære  er  saaledes  at  for- 
staa,  at  Dyr  havde  en  Forudtilværelse,  kan  de  ligeledes  sik- 
kerlig  leve,  efter  at  dette  Liv  er  endt.  Det,  der  er  det  væsent- 
lige hos  Dyrene,  er  muligvis  uforgængeligt.  Men  vor  Kund- 
skab angaaende  denne  Sag  er  forresten  meget  begrænset;  thi 
Aabenbaringens  »sikre  Ord«  mangler  nemlig;  altsaa,  hvad  der 
kan  siges  med  Hensyn  dertil,  er  kun  Gisninger  og  derfor  udsat 
for  Revision. 

Alt  til  Menneskets  Brug.  Ikke  des  mindre  er  Stene,  Træer 
og  Dyr  skabte  til  Menneskets  Nytte,  og  Mennesket  har  Ret  til 
at  bruge  dem  med  Visdom  og  Forstand.  Af  alle  Jordens  Skab- 
ninger staar  Mennesket  overst;  og  det  er  dets  Pligt  paa  en  pas- 
sende Maade  at  bruge  alt,  hvad  der  er  Mennesket  underordnet. 
Den,  der  lærer,  at  nogen  Del  af  Universet  ikke  er  til  for  Men- 
neskets Brug,  svæver  i  Vildfarelse. 

Menneskets  Sejr  over  Naturen.  Af  alle  nyere  Læresætninger 
er  denne  den  enkleste,  at  det  er  Umulighed  for  Mennesket  at 
fatte  eller  begribe  mere  end  en  lille  Brokdel  af  Naturens 
uendelige  Storhed.  Alligevel,  ifolge  Livets  sande  Filosofi,  kan 
intet  være  sikrere,  end  at  Mennesket  en  Gang  i  Tiden  kan 
blive  i  Stand  til  at  forstaa  Naturens  største  Hemmeligheder. 
En  fuldstændig  Forstaaelse  af  alle  Naturens  Hemmeligheder 
er  faktisk  Hovedhensigten  med  Menneskets  Tilværelse  paa 
Jorden.  Sandt  nok  vil  en  saadan  Indsigt,  der  vil  give  Men- 
nesket uindskrænket  Herredømme  over  Naturens  Kræfter, 
komme  lidt  efter  lidt;  men  til  sidst  vil  Mennesket  kunne  faa 

alt  at  vide,  som  det  higer  efter.  Dog,  selv  naar  hin  lykkelige 
Dag  skal  oprinde,  vil  det  være  Mennesket  en  Umulighed  at 
forandre  en  eneste  af  Naturens  Love.  Kun  ved  at  øve  en  in- 
telligent Kontrol  over  Naturens  Kræfter  vil  det  blive  Men- 
nesket muligt  at  tillempe  dens  Love  saaledes,  at  et  eller  andet 
bestemt  Formaal  kan  naas.  Mennesket,  i  Besiddelse  af  denne 
indre  Forvisning,  kan  derfor  med  stor  Forhaabning  ufortrø- 
dent skride  fremad. 

Naturen  er  uudtømmelig,  og  det  er  Mennesket  umulig,  selv 
i  uendelige  Evigheder,  fuldtud  at  udforske  den;  man  kan  blot 
gennem  al  Evighed  blive  dens  umaadelige  majestætiske  Stor- 
hed mere  bevidst  —  derved  opnaar  Mennesket  sin  evig- 
varende Glæde.  Haab  om  endelig  Sejr  sætter  Mennesket  i 
Stand  til  med  oploftet  Hoved  og  Mod  i  Brystet  at  udføre  sit 
daglige  Hverv.  Mennesket  føler  sig  forvisset  om,  at  al  dets 
Granskning  nok  skal  krones  med  Held,  dersom  man  blot  viser 
sin  Iver  for  Sagen,  og  hvis  man  har  Taalmodighed  til  at  vente 
paa  sin  Belønning. 

Mirakler.  Menneskets  Magt  er  indskrænket;  derfor  er  det,  at 
hvad  Mennesket  ikke  kan  fatte,  eller  det  ikke  kan  formaa  at 
opvise  Magen  til,  kaldes  mirakuløst;  og  kun  i  den  Betydning 
kan  Forekomsten  af  Mirakler  indrømmes.  Frelseren  udførte 
sine  Mirakler  alene  formedelst  den  større  Kundskab,  han  var 
i  Besiddelse  af.  Der  er  intet,  som  er  unaturligt.  Alt,  der  nogen- 
sinde er  bleven  udført,  kan  Mennesket  udføre,  eftersom  det 
tiltager  i  Magt.  Det  Begreb,  at  Intelligens  raader  over  Men- 
neskenes Skæbne,  gør  det  muligt,  at  mange  underlige  Ting 
ofte  gøres  for  os  eller  paa  vore  Vegne  —  som  maaske  aldeles 
overgaar  vor  Forstand,  men  som  dog  er  i  fuld  Harmoni  med 
Naturens  Love. 

Vi  maa  for  os  selv  opdage  saa  meget  af  Naturen,  som  det 
er  os  muligt.  I  Nødens  Time,  naar  vor  egen  Kundskab  ikke 
strækker  til,  vil  Mesteren  selv  komme  os  til  Hjælp.  Efter  at 
vi  som  Mennesker  har  gjort  Brug  af  al  vor  Kundskab,  men  til- 
syneladende til  ingen  Nytte,  kan  det  saaledes  alligevel  ske,  at 

de  Syge  bliver  helbredede,  og  de  Sørgende  modtager  Trøst, 
eller  at  Velstand  kan  naa  os,  forudsat,  at  vi  efter  bedste  Evne 
udnytter  de  usynlige  Kræfter,  der  omringer  os.  Hjælp,  der  er- 
holdes paa  en  saadan  Maade,  er  ikke  unaturlig.  Selv  Fattig- 
dom, der  uagtet  man  forsøger  at  undgaa  den,  kan  ramme 
hvem  som  helst,  selv  den  flittigste,  og  som  de  fleste  anser  for 
en  stor  Ulykke  eller  Straf,  og  som  kun  faa  kan  betragte  for  i 
Virkeligheden  at  være  en  Velsignelse,  er  ofte  af  et  alvist  For- 
syn tilskikket  Mennesket  for  dets  eventuelle  Udvikling.  Et 
Mirakel,  altsaa,  er  simpelthen  noget,  vi  ikke  forstaar  eller  kan 
begribe,  og  som  derfor  stiller  os  i  Forlegenhed. 

Harmoni  mellem  Mennesket  og  Naturen.  Som  allerede  be- 
mærket er  vi  omringede  af  umaadelige  Kræfter.  Den  Magt, 
som  det  er  muligt  for  Mennesket  at  opnaa,  efterhaanden  som 
det  tiltager  i  Kundskab,  er  aldeles  udenfor  vor  Forstands 
Rækkevidde.  Alt,  hvad  der  fordres  af  Mennesket,  er,  at  det 
stiller  sig  i  Harmoni  med  de  i  Naturen  paa  hinanden  virkende 
Kræfter,  der  gør  sig  gældende  i  enhver  Retning.  Dersom  man 
ikke  tilfulde  forstaar  disse  Kræfter  eller  rigtig  at  anvende 
dem,  maa  man  efter  bedste  Evne  forsøge  paa  at  lære  dem  at 
kende  og  altid  stille  sig  saaledes,  at  de  hellere  er  med  end 
imod  En. 

At  nyde  og  udnytte  Naturen  er  vort  Privilegium  og  vor 
Pligt.  Intet  Liv  finder  Glæde  udenfor  dets  harmoniske  For- 
bindelse med  dets  Omgivelser.  Dette  Begreb  er  direkte  over- 
ensstemmende med  de  fundamentale  Læresætninger,  allerede 
fremsatte.  Kirken,  der  er  i  Besiddelse  af  Sandheden,  staar  som 
et  Samfund  altid  rede  til  at  fostre,  opmuntre  og  respektere  al 
ærlig  Granskning  af  Naturen.  (Fortsættes.) 

JESUS  STILLER  STORMEN  PAA  SØEN. 

Over  Galilæersøen 
gennem  Bølgens  Brand  og  Braad, 
jaget  hurtigt  frem  af  Stormen 
gaar  en  lille,  spinkel  Baad. 
Hvert  et  Haab  er  ude  stænget, 
hvert  et  Lys  er  slukket  brat; 
Masten  søndret,  Sejlet  flænget, 
alt  er  sort  som  mørke  Nat. 

Men  i  Stavnen  ligger  Jesus 
trygt  i  Søvnens  dybe  Ro. 
Hele  Dagen  har  han  talet, 
han  er  træt,  det  kan  du  tro. 
Her  han  sig  nu  Hvile  søgte, 
men  han  ej  den  nyde  maa; 
hans  Disciple  hojlig  frygte: 
»Mester,  Mester,  vi  forgaa!« 

Se,  der  staar  han,  Bølgens  Herre, 
han,  som  med  et  mægtigt  »Bliv!« 
kan  opvække  selv  de  døde 
atter  til  fornyet  Liv. 
Højt  og  myndigt  han  befaler 
Bølgen  lægge  sig  til  Ro. 
Men  til  sine  saa  han  taler: 
»Sig  mig,  hvor  er  Eders  Tro?« 

Ogsaa  vi  saa  mange  Gange 

kan  behøve  disse  Ord. 

Ogsaa  vi  saa  højlig  frygte, 

blot  fordi  saa  lidt  vi  tror. 

Hver  Gang  Angst  for  Verden  gyder 

Uro  i  vort  Hjertes  Bo; 

da  til  os  det  ogsaa  lyder: 

»Sig  mig,  hvor  er  Eders  Tro?« 

Verdens  Storme,  Verdens  Bolger 
mangt  et  Haab  kan  slukke  brat. 
Mangen  Gang  vi  os  Ivan  føle 
saa  aldeles  helt  forladt. 
Stormene  lad  dem  kun  feje, 
lad  dem  fare  over  Jord. 
Vi  vor  Frelser  har  i  Eje. 
»Kære,  husk,  han  er  om  Bord.« 

Christian  Nielsen. 

for  August  1928. 


Nadververs: 


0  Herre,  jeg  med  ydmygt  Sind 

1  -Aanden  kommer  til  dig  ind; 
Ransag  mit  Hjerte,  om  du  tror 
Mig  værdig  til  dit  Nadverbord. 

Korlektie: 

10.  Vi  tror  paa  Israels  virkelige  Indsamling  og  de  ti  Stam- 
mers Tilbageførelse,  at  Zion  vil  blive  grundlagt  paa  det 
vestlige  Fastland  (Amerika),  at  Kristus  vil  personlig 
regere  paa  Jorden,  og  at  Jorden  vil  blive  fornyet  og 
faa  sin  paradisiske  Herlighed. 

